ขุนพันธ์ 3

ขุนพันธ์ 3 () เป็นภาพยนตร์ไทยแนวแอคชั่นจากค่ายสหมงคลฟิล์ม อินเตอร์เนชั่นแนล ภาคต่อของ ขุนพันธ์ ที่ออกฉายในปี พ.ศ. 2559 และ ขุนพันธ์ 2 ที่ออกฉายในปี พ.ศ. 2561 จากการกำกับของก้องเกียรติ โขมศิริ นำแสดงโดยอนันดา เอเวอริ่งแฮม มาริโอ้ เมาเร่อ และภาคิน คำวิลัยศักดิ์ ออกฉายครั้งแรกในวันที่ 1 มีนาคม พ.ศ. 2566

โดยในวันอาทิตย์ที่ 30 ตุลาคม พ.ศ. 2565 ก้องเกียรติพร้อมด้วยอนันดาและมาริโอ้ได้ไปให้สัมภาษณ์เกี่ยวกับภาพยนตร์เรื่อง ขุนพันธ์ 3 ภายในงาน Thailand Comic Con 2022 พร้อมกับเปิดตัวทีเซอร์ตัวอย่างแรกของภาพยนตร์ และได้มีการจัดฉายภาพยนตร์เรื่อง ขุนพันธ์ 3 รอบปฐมทัศน์เมื่อวันที่ 27 กุมภาพันธ์ พ.ศ. 2566 ที่โรงภาพยนตร์พารากอนซีนีเพล็กซ์ สยามพารากอน

นักแสดง

นักแสดงนำ 
 อนันดา เอเวอริ่งแฮม รับบท พ.ต.ต.ขุนพันธรักษ์ราชเดช (บุตร พันธรักษ์)
นายตำรวจมือปราบผู้พิชิต 4 เสือร้ายภาคกลางและจอมโจรแห่งหุบเขาบูโด สัญลักษณ์แห่งความยุติธรรมอันริบหรี่ในสังคมไทย เจ้าของดาบแดงเหล็กพระยาพิชัย กริชอาคม และปืนสั้นอาคมขลัง 
 มาริโอ้ เมาเร่อ รับบท เสือมเหศวร (ศวร เภรีวงศ์)
ตัวแทนคนรุ่นใหม่ มีเหตุผล หนักแน่นในเป้าหมาย ต้องการที่จะเปลี่ยนแปลงชีวิตของคนที่ถูกสังคมตราหน้าว่าเป็นคนเลว พกของขลังอย่าง "พระมเหศวร" ขึ้นชื่อเรื่องความแคล้วคลาดจากอันตราย 
 ภาคิน คำวิลัยศักดิ์ รับบท เสือดำ 
เสือตัวสุดท้าย ที่เกิดจากความแค้นและแรงพยาบาท จิตใจตกอยู่ในความมืดมน มีความแค้นต่อขุนพันธ์จนถึงขั้นต้องการปลิดชีพด้วยมือของตนเอง เป็นคนใจร้อน กล้าได้กล้าเสีย ตรงไปตรงมา ยืดมั่นในวิถีของลูกผู้ชาย ตาต่อตาฟันต่อฟัน อาศัยปืนลูกโม่คู่และลูกซองสั้นในการต่อสู้แบบดุเดือด
 อารักษ์ อมรศุภศิริ รับบท เสือใบ (ใบ สะอาดดี)
อดีตเชิ้ตดำที่หลบหนีจากการจำคุก มาช่วยเหลือขุนพันธ์หรือเสือบุตร์ เพื่อนร่วมสาบาน 
 ษริกา สารทศิลป์ศุภา รับบท สาวิตรี
หมอหญิงหนึ่งเดียวแห่งชุมโจรเชิ้ตขาว เป็นเสมือนอีกมันสมองให้กับเสือมเหศวร เพื่อนร่วมอุดมการณ์และพัฒนาเป็นความรัก 
 ภูมิภัทร ถาวรศิริ รับบท ร.อ.ทัตเทพ 
ทหารหนุ่มไฟแรง บุตรชายที่เกิดจากภรรยาน้อยของท่านจอมพล ต้องการความเป็นใหญ่และอำนาจบารมี ไม่เชื่อในเรื่องศาสตร์อาคม 
 ชิดจันทร์ ห่ง รับบท ครูนุ่น  
ภรรยาของขุนพันธ์ สนับสนุนทุกๆความคิดเห็นของสามี

นักแสดงสมทบ 
 ประทีป หาญอุดมลาภ 
 โอริเวอร์ บีเวอร์ รับบท ท่านรองเสนาธิการ ตัวอย่างของผู้มีอิทธิพลในสังคมที่เห็นได้ทั่วไปในยุคปัจจุบัน
 คมสัน ขจรไพศาลสุข รับบท เสือเบี้ย ลูกน้องและสมุนคู่ใจของเสือใบ 

 รุจรวี จีระเดชากุล รับบท ชบา ลูกสาวเสือคุ้ม แก๊งโจรชุดดำ ภรรยาเสือเจิด ที่เติบโตในชุมโจร

นักแสดงรับเชิญ 
 ณัทธนพล ทินโรจน์ รับบท เสือเจิด
ชายใบ้ผู้ว่องไวดุจลิงลม ต้องการที่จะนำพาชีวิตของเขาไปพบกับความสุข
 พันเอก (พิเศษ) วันชนะ สวัสดี รับบท เสือฝ้าย (ฝ้าย เพ็ชนะ) จอมพลเสือแห่งสุพรรณ
วิญญาณโจรที่ได้มาช่วยขุนพันธ์ มีความสามาถในการหยุดการเคลื่อนไหวและปล่อยคลื่นสะท้อนพลัง อาศัยพลังจากคาถาตวาดฟ้าหิมพานต์ อดีตคือจอมพลเสือผู้ทรงบารมีแห่งสุพรรณ เสียชีวิตจากการถูกนายตำรวจสังหารจนเสียชีวิตด้วยค้อนปอนด์และผ้าถุงที่เปื้อนประจำเดือนเพศหญิงทำให้อาคมเสื่อม
 กฤษดา สุโกศล แคลปป์ รับบท อัลฮาวียะลู / รายออาจิ ผีร้ายแห่งหุบเขาบูโด
วิญญาณโจรที่ได้มาช่วยขุนพันธ์ มีความสามารถในการดูดกลืนพลังชีวิตและสิ่งของอาคม อาศัยพลังจากกริช อดีตคือมหาขุนโจรที่ต้องการล้างบางคนโฉดชั่วและคืนความสงบสุขให้ชาวบ้าน แต่สุดท้ายศรัทธาที่มีต่อเจ้านายก็ถูกหักหลังโดยเจ้านายผู้กระหายในอำนาจและบารมี 
 ชลัฏ ณ สงขลา รับบท พันตำรวจเอกหลวงเดชจำรัส 
ตำรวจที่ยึดมั่นในความถูกต้องแต่สุดท้ายก็ต้องแพ้ให้กับอำนาจของผู้มีอิทธิพล

อ้างอิง 

ภาพยนตร์ไทย
ภาพยนตร์ที่ออกฉายในปี พ.ศ. 2566
ภาพยนตร์โดยสหมงคลฟิล์ม
ภาพยนตร์ที่กำกับโดย ก้องเกียรติ โขมศิริ
ภาพยนตร์โลดโผน
ภาพยนตร์ชีวประวัติ
ภาพยนตร์แฟนตาซี
ภาพยนตร์ตำรวจ
ภาพยนตร์ศิลปะการต่อสู้